Ador Dorath

Ador Dorath (názov vznikol spojením slov anglického adore a francúzskeho d’or) je česká heavymetalová hudobná skupina kombinujúca prvky symfonického black metalu s doom-gothic-metalom či deathmetalovými elementami. Skupina je známa nielen v growlingu speváka Iva Doseděla doplnenom o ženský spev, ale aj originálnym grafickým designom svojich albumov.

Dejiny

Začiatky 
Kapelu sformovali roku 1997 spevák Ivo Doseděl, gitarista Kamil Pfeffer, hráč na klávesové nástroje Martin Roženek ("Prcek") a basista Petr Mierva (Puco), bubeník Lecho a speváčka Gábina.

Pôvodný názov kapely bol "Anaon" a v ich prvom repertoári len coververzie skladieb Moonspell, Samael, Crematory, Sundown a Sex Pistols. Keď v roku 1998 zostavu doplnil bubeník Miro Kubiczek a druhý gitarista Hehnal skupina začala s vlastnou tvorbou. Prvotinou bola skladba „Misery“, následovali „Rule Of Nyx“ a „Ubique Daemon“. Všetky tri skladby sa objavili na prvom albume.

V roku 1999 došlo k prvej zmene na poste speváčky. Novou speváčkou sa stala Lenka Machová. Kapela zmenila svoje meno na súčasné: Ador Dorath. Ešte v tom roku zostavu skupiny doplnil bubeník Michael Ranosz alias "Mihau" a basgitaristka Romana Aertsová. Kapelu opustil Hehnal.

Adon Nin Edeleth Ador Dorath 

Od roku 2000 sa kapela pripravovala na vydanie svojho prvého albumu. Ešte pred jeho vydaním prichádza violončelista a gitarista Krystian Danel.

Roku 2002 vyšiel prvý album Adon Nin Edeleth Ador Dorath. Vďaka pozitívnemu ohlasu nadviazala kapela kontakty so Shindy Productions, kde o dva roky vyšla reedícia albumu, ktorej súčasťou bolo aj prvé oficiálne jedenásť minútové video „Live in Harenda“. Ešte v tom roku prišiel bubeník Zdeněk Čepička z Growing Fear, a basista Kamil Kottek z Forgotten Silence.

Zoznam skladieb albumu 
 „Ubique Daemon“ – 03:39
 „Arcana Artis“ – 03:26
 „Metamorphoses“ – 05:19
 „Garden of Earthy Pleasures“ – 04:15
 „Circle“ – 04:14
 „Adon Nin Edeleth Ador Dorath“ – 04:19
 „Hail to Majesty“ – 03:40
 „Rule of Nyx“ – 03:38
 „Pharmakopeia“ – 05:46
 „Misery“ (Bonus 1998) – 04:30
 „Outro“ – 06:21

Symbols 
Druhý album s názvom Symbols vyšiel v roku 2005. Album bol Akadémiou populárnej hudby ocenený cenou Anděl za album roku 2005 v kategórii Hard&Heavy. Cenu album roku 2005 získala doska aj v antiankete českých hardrockových publicistov "Břitva". V roku 2006 bol uvedený videoklip k piesni „V.I.T.R.I.O.L.“

Bestiari 
V roku 2007 sa kapela dočkala druhej výmeny speváčky. Lenku Machovú, ktorej lekári predpovedali, že zotrvanie v kapele by pre ňu znamenalo stratu sluchu na jedno ucho, neskôr ju nahradila Anna Neuwirthová. S novou speváčkou skupina začala pripravovať ďalší album.

Tretie vydanie štúdiového albumu s názvom Bestiari bolo naplánované na rok 2008, ale jeho vydanie sa kvôli komplikáciám pri tlači obalu pretiahlo o pol roku. Fanúšikovia kapely sa vydania dočkali až na konci roku. Čakanie im spestril klip k piesni „Words“.

Zostava

Súčasní členovia
 Ivo Doseděl (spev a growling, od 1997)
 Kamil Pfeffer (gitara, od 1997)
 Martin Roženek (klávesy a syntetizátory, od 1997)
 Kamil Kottek (basa, 2004)
 Zdeněk Čepička (bicie, 2004)
 Anna Neuwirthová (spev, 2007)
 Krystian Danel (violončelo, 2001 – 2003, následne štúdiový hráč)

Bývalí členovia 
 Lenka Machová (spev, 1999 – 2007)
 Michael Ranosz (bicie, 1999 – 2004)
 Romana Aertsová (basa, 1999 – 2004)
 Krystian Danel (gitara, 2001 – 2003)
 Petr Mierva (basa, 1997 – 1999)
 Miro Kubiczek (bicie, 1998 – 1999)
 Hehnal (gitara, 1998 – 1999)
 Lecho (bicie, 1997 – 1998)

Diskografia 
 Adon Nin Edeleth Ador Dorath (2002)
 Symbols (2005)
 Bestiari (2009)

Referencie

Externé odkazy 
 Oficiálne stránky skupiny

České hudobné skupiny